text: Kokarin juya shari'ar kotun koli: Ihedioha ya dauki lauyoyi 30 ▷ Legit.ng
  Kokarin juya shari'ar kotun koli: Ihedioha ya dauki lauyoyi 30
  19 days ago 2908 views by Abdul Rahman Rashid
  Makonni uku bayan kotun kolin Najeriya ta kwace kujerar Emeka Ihedioha na gwamnan jihar Imo, ya koma kotun domin ganin yadda za'a iya juya shari'ar.
  Yayinda yake hira da manema labarai a Abuja, Ihedioha ya ce ya shigar da kara jiya inda ya bukaci kotun soke shari'ar da ta yanke da farko.
  Ya ce tuni ya dauki lauyoyi 30 karkashin jagorancin tsohon Antoni Janar, Kanu Agabi, domin su wakilesa a kotun kolin.
  Wanda yayi jawabi a madadin Ihedioha, tsohon kwamishanan shari'ar jihar Imo, Ndukwe Nnawuchi, ya bayyanawa manema labarai cewa sun kyautata zaton samun nasara.
  Yace: " A ranar Laraba, Emeka Ihedioha da jam'iyyar Peoples Democratic Party (PDP) sun dauki lauyoyi domin sake duba shari'ar kotun koli. Lauyoyin sun duba kuma suna baiwa Ihedioha shawarar matakin da zai dauka."
  "Bisa shawararsu, Ihedioha da PDP sun umurci lauyoyin su garzaya kotun koli domin shigar da karar yadda za'a soke shari'ar da aka yanke ranar 14 ga Junairu, 2020."
  "Ina mai sanar da ku cewa (jiya), lauyoyin sun shigar da kara."
  KU KARANTA: Mutum 3 sun hallaka, 179 sun jikkata yayinda jirgin saman yayi kaca-kaca a Turkiyya
  Mun kawo muku rahoton Kotun kolin ta alanta Hope Uzodinma na jam'iyyar All Progressives Congress (APC) matsayin zakaran zaben gwamnan 9 ga Maris, 2019.
  Tashin hankali: Ladani ya bawa makwabcinsa zakami ya sha ya mutu